**SENAT UNIVERSITAR**

**HOTĂRÂREA NR. 10**

**A SENATULUI UNIVERSITAR DIN DATA DE 16.11.2023**

În temeiul Legii Nr. 199/2023 – Legea Învățământului Superior şi a Cartei Universitare, Senatul U.M.F. „Carol Davila” din Bucureşti întrunit în data de 16.11.2023, hotărăşte:

**Art. 1.** Se aprobă propunerile de completare a *Biroului Electoral Central al Universității*, în vederea organizării procesului de alegere a structurilor și funcțiilor de conducere din cadrul UMFCD, pentru mandatul 2024-2029 (Anexele 1-6).

**Art. 2.** Se aprobă componența *Birourilor Secțiilor de Votare* aferente organizării procesului de alegere a structurilor și funcțiilor de conducere din cadrul UMFCD, pentru mandatul 2024-2029 (Anexele 7-10).

**Art. 3.** Se aprobă înmatricularea studenților internaționali admiși în anul I 2023-2024 în cadrul facultăților UMFCD (Anexele 11-13).

**Art. 4.** Se aprobă *Regulamentul intern privind activitatea de tutorat la nivelul Universității de Medicină și Farmacie „Carol Davila” din Bucureşti*, pentru anul universitar 2023 – 2024(Anexa 14).

**Art. 5.** Se aprobă completarea cu 4 membri studenți a *Comisiei centrale de atribuire a burselor* din cadrul Universității de Medicină și Farmacie „Carol Davila” din București (Anexa 15).

**Art. 6.** Se aprobă solicitarea doamnei Prof. Univ. Dr. Pițigoi Daniela referitoare la stabilirea taxei de 2500 de lei/cursant pentru cursul în vederea obținerii atestatului în *Vaccinologie*(Anexa 16).

**Art. 7.** Se aprobă cererile de acordare a calității de membru al Școlii Doctorale din cadrul I.O.S.U.D. – Universitatea de Medicină și Farmacie ”Carol Davila” din București, în urma constatării îndeplinirii standardelor specifice, pentru următoarele cadre didactice abilitate: Prof. Univ. Dr. Simion Laurențiu – domeniul Medicină; Conf. Univ. Dr. Scafa-Udriște Alexandru – domeniul Medicină (Anexa 17).

**Art. 8.** Se aprobă cererile de prelungire pentru anul universitar 2023-2024 pentru 6 studenți doctoranzi (Anexa 18).

**Art. 9.** Se aprobă solicitarea unui student doctorand de amânare a susținerii tezei de doctorat, în temeiul legii 49/2013 (Anexa 19).

**Art. 10.** Se aprobă propunerea de exmatriculare a unui număr de 15 studenți doctoranzi, înmatriculați în anii 2013, 2015, 2016, 2017, 2018, 2019, pentru neîndeplinirea obligațiilor contractuale (Anexa 20).

**Art. 11.** Se aprobă solicitarea de anulare a deciziei de exmatriculare cu nr. 4047/29.09.2023 pentru 1 student doctorand (Anexa 21).

**Art. 12.** Se aprobă solicitarea Doamnei Prof. Univ. Dr Zăgrean Ana Maria de efectuare a activitații didactice în regim ”plata cu ora”, în afara normei de bază, pentru anul universitar 2023-2024, la *Facultatea de Filosofie – Universitatea București* (Anexa 22).

**Art. 13.** Se aprobă propunerea de înființare a *Compartimentului Protocol* în cadrul Direcției Generale Secretariat Universitate (Anexa 23).

**Art. 14.** Se aprobă propunerea de numire a Domnului Conf. Univ. Dr. Ioan Cristescu ca șef de secție al *Secției Clinice Ortopedie Traumatologie III* – Spitalul Clinic de Urgență București (Anexa 24).

Președinte Senat,

**PROF. UNIV. DR. DRAGOȘ VINEREANU**

**Avizat Serviciul Juridic și Contencios,**

Consilier Juridic Raluca-Andreea Stănescu